

29-06-2015

Kære Tina Birch
Hermed - i sidste øjeblik - høringssvar fra Dansk Pædiatrisk Selskab, der er udarbejdet af vores allergi- og pulmonologi udvalg, og som jeg hermed videresender i uredigeret form:

”NATIONAL KLINISK RETNINGSLINJE FOR NON FARMAKOLOGISK BEHANDLING AF ASTMA HOS BØRN OG UNGE”.

Det er et stort og flot arbejde, der er præsteret.

Vi har dog alligevel 2 kommentarer, som vi synes er væsentlige:

1. Der er af referencegruppen igennem hele forløbet påpeget at beskrivelsen af ”EVIDENSENS KVALITET – DE FIRE NIVEAUER” og ”ANBEFALINGENS STYRKE” er svært forståelige og svære at tolke.
Dette har vi begrundet med, at det virker som om, udsagnene er direkte oversat fra engelsk. Det er indtrykket, at denne bekymring er delt af en stor del af arbejdsgruppen.
Jeg mener at budskaberne i ”EVIDENSENS KVALITET – DE FIRE NIVEAUER” og ”ANBEFALINGENS STYRKE” er helt centrale i retningslinjen, og at det derfor er utrolig vigtigt at meningen med disse står helt klar for læseren.
Det synes jeg ikke er tilfældet, og det kan derfor i høj grad ærgre, at teksten herfor ikke er ændret.

2. Det er svært ud fra ”Summary of Findings-tabellerne” at få et overblik over, hvilke studier der er inddraget i analysen. Det ville være en stor styrke for retningslinjen, hvis dette fremgik umiddelbart, så det ikke var nødvendigt at gå om til referencerne, for at orientere sig herom.

Formand, På vegne af DPS PA udvalget
Sune Rubak"

Venlig hilsen
Pernille Mathiesen
Formand, Dansk Pædiatrisk Selskab